proxectonos/corpus_dominio_legal_administrativo_tmp huggingface dataset:
21/05/2012 | Administración LocalMunicipal
Carballo
Liquidacións en concepto de imposto sobre o incremento do valor dos terreos, correspondentes á relación IIVT02/12-Liquid. xestion plusvalías

CITACIÓN POR COMPARECENCIA (ART.112 L. X. T.58/2003) Intentada por dúas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS-PLUSVALÍAS (relación IIVT02/12-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuíntes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencemento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na sección terceira do capítulo II do título III (arts.109-112) da Lei 58/2003, xeral tributaria. Carballo, 11 de maio de 2012. O alcalde Asdo.: D. Evencio Ferrero Rodríguez
21/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30313. Acceso a parcela

CLAVE: DH W.15.30313 Dona Mª Carmén Castiñeira Gabín con CIF XXXXXXXXX, e con enderezo en Lugar de Carballas, nº 6, Nantón.15149 Cabana de Bergantiños. Solicita AUTORIZACIÓN para acceso a parcela, na zona de Dominio Público Hidráulico do río dos Carballas, no lugar de Carballas, na parroquia de Nantón, no T. M. de Cabana de Bergantiños. As obras solicitadas consisten no acceso a parcela mediante colocación de 7 tubos de 1,00 m de diámetro, cubertos de terra vexetal cun espesor de 0,50 m O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 7 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
21/05/2012 | Administración LocalMunicipal
Arteixo
Secretaría Xeral
Convocatoria de subvencións para festas parroquiais do ano 2012

O Concello de Arteixo abre o prazo de presentación de solicitudes da Convocatoria de subvencións para festas parroquiais do ano 2012 De conformidade co disposto no apartado 44 das bases da Ordenanza xeral reguladora da concesión de subvencións municipais comunícase que as comisións de festas do Concello de Arteixo que queiran solicitar subvención para festas parroquiais deberán presentar as solicitudes no prazo máximo de 1 mes a contar da data de celebración da festa para a que se solicita subvención. Os impresos de solicitudes poden atoparse no Concello, no Servizo Municipal de Festas e na páxina web do Concello (www.arteixo.org). Por delegación, Decreto de Alcaldía 989/2012 Purificación Zas Rodríguez Concelleira de Deportes, Festas e Xuventude Arteixo, 10 de maio de 2012
21/05/2012 | Administración LocalMunicipal
Dodro
Aprobación inicial do regulamento do programa de axudas de alimentos

O Pleno municipal, en sesión extraordinaria que tivo lugar o día 23 de abril de 2012, acordou aprobar inicialmente o regulamento do programa de axudas de alimentos. O referido expediente exponse ao público polo prazo de 30 días, contados a partir da publicación deste anuncio no BOP, a efectos de que os interesados poidan examinar os mesmos e formular as alegacións que estimen oportunas, de conformidade co disposto no artigo 49. b) da Lei reguladora das bases de réxime local. Se rematado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 49. c) da Lei reguladora das bases de réxime local. Dodro, 4 de maio de 2012 O alcalde Valentín Alfonsín Somoza
21/05/2012 | Administración LocalMunicipal
Arzúa
Baixa no padrón de habitantes

Tendo coñecemento esta Alcaldía que as persoas que se relacionan mais abaixo, empadroadas neste concello, non residen no domicilio no que figuran inscritos na folla padronal ou neste municipio e en base ao establecido no artigo 72 do Real Decreto 2612/1996, de 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo, comunícase que: Procedeuse a incoacion de oficio dos expedientes para proceder a dalos de baixa no padrón municipal de habitantes deste municipio, por non cumprir os requisitos establecidos no artigo 54 do mencionado Regulamento. Faise público este anuncio e concédeselles aos interesados un prazo de dez días hábiles, a contar dende o día seguinte da publicación do presente anuncio no BOP, para manifestar se están ou non de acordo coa baixa, podendo, neste último caso, alegar e presentar os documentos e xustificacións que estimen oportunas, acreditando que é neste ou noutro municipio no que residen o maior número de día o ano. No caso de que non se efectuen alegacións, a baixa só poderá levarse a cabo transcorrido o prazo sinalado para o efecto, co informe favorable do Consello de Empadroamento. Os expedientes con toda a súa documentación poden ser consultados no Depàrtamento de Estadistica do Concello de Arzúa, ARZUA, 10 de maio de 2012 O ALCALDE: José Luis García López
21/05/2012 | Administración LocalMunicipal
Cambre
Expedientes de vehículos abandonados

Instruidos os expedientes de vehículos abandonados que se relacionan, cuxa incoación foi publicada no BOP ao non ter podido notificar aos seus propietarios por canto intentada a notificación non se puido practicar de acordo co establecido no artigo 59.5 da Lei 30/92, de 26 de novembro, de réxime xurídico das administracións públicas e do procedemento administrativo común, e para que sirva de notificación, se publica este anuncio no Boletín Oficial da Provincia facendo constar que se ditou resolución autorizando o tratamento residual dos vehículos que se relacionan, procedendo a súa eliminación nos termos previstos na lexislación vixente en materia medioambiental. Esta resolución, de conformidade co establecido no artigo 109 da Lei 30/1992, pon fin á vía administrativa. A teor do establecido nos artigos 107 e 116 da citada lei poderá recorrerse potestativamente en reposición ou impugnala directamente ante a xurisdición contencioso-administrativa. O prazo para interpoñer o recurso de reposición é dun mes a contar dende o día seguinte á recepción da presente notificación e deberá presentalo ante o mesmo órgano que o ditou (artigo 117 da Lei 30/1992). O prazo para interpoñer o recurso contencioso-administrativo é de dous meses a contar dende o día seguinte ao recibo da presente notificación e deberá presentalo perante o Xulgado do Contencioso-Administrativo da Coruña ou a Sala do Contencioso-Administrativo do Tribunal Superior de Xustiza de Galicia (segundo a distribución competencial establecida nos artigos 8 e 10 da Lei 29/1998 de 13 de xullo reguladora da Xurisdición contencioso-administrativa); todo isto sen prexuízo de que poda exercitar, de ser o caso, calquera outro que estime procedente. Cambre, 09 de maio de 2012 O alcalde Manuel Rivas Caridad
21/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29626 Concello de Negreira

O Concello de Negreira, CIF P1505700C, representado polo seu alcalde José Blanco Pazos, DNI XXXXXXXXX, solicita de Augas de Galicia un caudal de 0,1875 litros/segundo de augas procedentes de dous mananciais situados en Fonte Silvar, parroquia de Covas (Santa María), Concello de Negreira, con destino ao abastecemento. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29626 As características do aproveitamento son: SOLICITANTE: Concello de Negreira REPRESENTANTE: Argentino Barticel Gollonet CAUDAL: 0,1875 litros/segundo DESTINO: abastecemento ORIXE: dous mananciais nas parcelas 19 e 22 do polígono 052 LUGAR: Fonte Silvar PARROQUIA: Covas (Santa María) CONCELLO: Negreira Solicita unha concesión de augas procedentes de dous mananciais do lugar de Fonte Silvar para o abastecemento das vivendas dos núcleos de Covas e Cancelo. As instalación do aproveitamento constan de dous puntos de captación mediante tubaxes drenantes e pozos de reunión de auga, tubaxes de PE ata o lugar de Cancelo, onde se acumula en dous depósitos de reparto nas parcelas 20 e 26 dos que se distribúe ás vivendas. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de maio de 2012 O xefe do servizo territorial Ángel Gómez Rey
21/05/2012 | Administración LocalProvincial
Deputación Provincial da Coruña
Tesourería. Servizo Provincial de Recadación
Citación para a notificación por comparecencia dos requirimentos de documentación nos procedementos de fraccionamentos ou aprazamentos de pago

Logo de intentarse as notificacións persoais nos procedementos de fraccionamentos ou aprazamentos de pago aos interesados ou aos seus representantes que se relacionan na táboa seguinte, nos domicilios designados por eles, non foi posible realizalas por non seren atopados ou seren descoñecidos os seus destinatarios. Conforme co que establece o art.112 da Lei 58/2003, do 17 de decembro, xeral tributaria, cítase aos interesados ou aos seus representantes para que comparezan a fin de ser notificados no Servizo de Recadación sito en R/ Archer Milton Huntington, 17, 6º na Coruña, en horario de 9:00 a 14:00 horas, de luns a venres. A comparecencia deberá ter lugar no prazo de quince días naturais, contados dende o seguinte ao desta publicación. Terase producida a notificación, para todos os efectos legais, dende o día seguinte ao de vencemento do prazo sen que se teña realizada a comparecencia. A Coruña, 4 de maio de 2012 O xefe do Servizo de Recadación Justo Real Iglesias
21/05/2012 | Administración LocalMunicipal
Rois
Convocatoria elección do xuíz de paz sustituto

Correspóndelle ao Pleno do Concello de Rois elixir a persoa para ser nomeada Xuíz ou Xuiza de Paz Sustituto/a deste Concello, de conformidade co dispostos nos artigos 99 e seguintes da Lei orgánica 6/1985, de 1 de xullo do Poder Xudicial. Ábrese o prazo de vinte días soltos a partir da publicación deste anuncio no Boletín Oficial da Provincia para que as persoas que estean interesadas, e reúnan as condicións legais, llo soliciten por escrito a esta Alcaldía. Requisitos dos aspirantes: -Ser español/a. - Ser maior de dezaoito anos. - Non estar incurso en ningunha das causas de incapacidade previstas pola Lei 6/1985 de 1 de xullo do Poder Xudicial nin estar incapacitado ou impedido física ou psíquicamente para a función xudicial. - Non estar incurso en ningunha das causas de incompatibilidade previstas pola lei orgánica 6/1985, de 1 de xullo do poder Xudicial. - Non estar condenado por delito doloso en tanto no sexan absoltos ou se dite auto de sobresemento. -Estar en pleno exercicio dos seus dereitos civís. As solicitude acompañarase a seguinte documentación: - Fotocopia autenticada do DNI. - Certificación expedida polo Rexistro Central de Penados e Rebeldes. - Certificación ou informe médico de non estar impedido física ou psíquicamente para a función xudicial. - Xustificación dos méritos alegados. O lugar de presentación de solicitudes será o Rexistro Xeral de Entrada do Concello de Rois. Na Secretaria do Concello poder ser examinado o expediente e recadar a información que se precise en datos os requisitos, duración do cargo… No caso de non haber solicitudes, o pleno da Corporación elixirá libremente comunicándolle o acordo ao Xuíz de Instrución e Primeira de Instancia do partido xudicial que o elevará á sala do Goberno. O presente documento publicase para o xeral coñecemento. Rois, 9 de maio de 2012. O alcalde, Ramón Tojo Lens.
21/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30289. Peche de parcela

D. José María Álvarez Ibarrola con CIF XXXXXXXXX, e con enderezo en Ronda de Nelle, nº 81-83, 2 º. 15007 A Coruña. Solicita AUTORIZACIÓN para peche de parcela, na zona de policía do río de Campos, no lugar de O Seixo, na parroquia de Lians, no T. M. de Oleiros. As obras solicitadas consisten no peche de parecla mediante postes, rede e colocación de duas columnas e malla en portal de acceso. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 7 de maio do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
21/05/2012 | Administración LocalMunicipal
Carballo
Liquidacións en concepto do imposto sobre o incremento do valor dos terreos, correspondentes á relación IIVT02/12-liquid. xestión plusvalías

CITACIÓN POR COMPARECENCIA (ART.112 L. X. T.58/2003) Intentada por duas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS - PLUSVALÍAS (relación IIVT02/12-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuíntes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial da Provincia, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na sección terceira do capítulo II do título III (arts.109-112) da Lei 58/2003, xeral tributaria. Carballo, 3 de maio de 2012. O alcalde Asdo.: D. Evencio Ferrero Rodríguez
21/05/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 11/2012

Resolución do 4 de maio de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ordes (expediente IN407A 11/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Paraíso, n.° 14. Situación: concello de Ordes. Características técnicas: Liña eléctrica de media tensión subterránea a 20 kV, cunha lonxitude de 0,118 km, coa orixe en empalmes proxectados na L. M. T. S. SME-809, tramo entre o C. S. Viriato Lama e o C. T. Paraíso (expediente 195/2001), e final no C. T. C. rúa Paraíso, n.° 14 proxectado, condutor tipo RHZ1-2OL-12/20 kV, 3(1x240 Al). Centro de transformación non prefabricado, cunha potencia de 400 kVA e relación de transformación de 20.000/400-230 V. Concello de Ordes. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 4 de maio de 2012. Susana Vázquez Romero Xefa territoral da Coruña
21/05/2012 | Administración LocalMunicipal
Abegondo
Exposición pública avaliación incidencia ambiental para actividade de comercio de exposición e venda de materiais de construción e bricolaxe, promovido por Ceferino de la Iglesia Bello, SL

En cumprimento do disposto no apartado 3º do artigo 8 do Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública o expediente que se tramita por solicitude de Ceferino de la Iglesia Bello SL, de actividade para comercio de exposición e venda de materiais de construción e bricolaxe, emprazada na parroquia de Abegondo, neste termo municipal, durante o prazo de vinte días, contados a partir do seguinte ao da última publicación deste edito no Boletín Oficial da Provincia da Coruña e no Diario Oficial de Galicia, o expediente atópase a disposición do público nas oficinas municipais con fin de que aquel que se considere afectado pola actividade poida examinalo e deducir, no seu caso, as alegacións ou observacións que teña por conveniente. En Abegondo, 8 de maio de 2012 O alcalde en funcións, Rafael Mateo Montells Ansia
21/05/2012 | Administración LocalMunicipal
Santiago de Compostela
Persoal
Nomeamento de persoal eventual e de órganos directivos

- Por acordo da Xunta de Goberno Local de data 30 de abril de 2012 noméanse con carácter de órganos directivos, equiparadas para os efectos retributivos cos funcionarios municipais do grupo A1, nivel30, a: Dona MAR HAYAR ANTONIO CARMELO MESSOUDI BENMASSOUD (DNI 30810646F) directora da área de mobilidade e seguridade cidadá, e a Dona OLGA NATALIA SEMMLER TISNER (DNI 34898999H) directora da área de facenda, contratación e control do gasto. - Por resolución da alcaldía de data 4 de maio de 2012 noméase a dona Raluca Andreea Natividad Carmen Xalabarde Mc Cormick (DNI 33801668V) como persoal eventual con funcións de confianza ou asesoramento especial en materia de protocolo. Equiparada para os efectos retributivos cos funcionarios municipais do grupo A1, nivel 24. Esta resolución foi posteriormente ratificada en acordo de Xunta de Goberno Local de data 7 de maio de 2012. - Por resolución da alcaldía de data 7 de maio de 2012 noméase a don JULIO TOMAS AGUSTIN ROBERTO PARISE RINAUDO (DNI 32646234B) como persoal eventual xefe de gabinete, equiparado para os efectos retributivos cos funcionarios municipais do grupo A1, nivel 28. O que se fai público, en virtude do que dispón o art.44 do Regulamento de Organización, Funcionamento e Réxime Xurídico das entidades Locais Santiago de Compostela, 10 de maio de 2012 A concelleira-delegada de persoal (P. D), Asdo.: Amelia González Brandaríz
21/05/2012 | Administración LocalMunicipal
Brión
Edicto prezo público cursos formacion na rede do ano 2012

A Xunta de Goberno Local en sesión ordinaria celebrada o 2 de maio de 2012, a teor do establecido na ordenanza fiscal núm.20 pp, reguladora de prezos públicos pola prestación de servizos culturais, educativos, deportivos e de ocio, aprobou por unanimidade o prezo público para participar na actividade de “Cursos de formación na rede do ano 2012”, que se concreta na seguinte tarifa: -Prezo público alumnos cursos de 20 horas 15,00 €. -Prezo público alumnos cursos de 40 horas 25,00 € O que se expón ao público para xeral coñecemento mediante anuncio no boletín oficial da provincia. Brión, 10 de maio de 2012 O alcalde, José Luis García García
21/05/2012 | Administración LocalMunicipal
Padrón
Edicto de información pública para licenza de apertura de establecemento (paxarería)

Tendo solicitado nesta alcaldía Dª Maria Pilar Lourdes Iñareta Mayandia, Licenza municipal para a apertura dun establecemento adicado a Paxarería, a situar na rúa Mollet del Vallés nº 2, baixo; en cumprimento do disposto polo artigo 8.3 do Decreto 133/2008, de 12 de xuño, polo que se regula a avaliación de incidencia ambiental, sométese o expediente a información pública por un periodo de vinte días hábiles, coa fin de que durante o mesmo - que comezará a contarse dende o día seguinte á da inserción do presente edicto no Boletín Oficial da Provincia e no DOGA – poidan examinar o expediente no departamento de Urbanismo deste Concello, en horario de 9:00 a 14:00 horas, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que estimen oportunas. Padrón, a 3 de maio de 2012. O Alcalde, Asdo: Antonio Fernández Angueira.
21/05/2012 | Administración LocalMunicipal
Cariño
IVTM 2012

En cumprimento do disposto no artigo 88 do Regulamento xeral de recadación, aprobado por RD 1684/1990, do 20 de decembro, a proposta da Intervención e Tesourería deste concello, esta Alcaldía, con data 27 de abril de 2012, ditou resolución de cobramento en período voluntario dos seguintes tributos: - Imposto sobre vehículos de tracción mecánica ano 2012. O prazo de ingreso en período voluntario será desde o día 15 de maio de 2012 ata o 14 de xullo de 2012, ámbolos dous inclusive, de conformidade co establecido no art.87.2 do Regulamento xeral de recadación, aprobado por RD 1684/90, do 20 de decembro. O importe das débedas poderá ser satisfeito en entidades bancarias, nas contas restrinxidas de recadación municipal, nas que lles será entregado aos suxeitos pasivos ou obrigados ao pagamento o correspondente recibo acreditativo do ingreso. Transcorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, intereses de demora e, no seu caso, as custas que se produzan de acordo co establecido nos artigos 88.2 d) e 100.2 do Regulamento xeral de recadación. Cariño, 27 de abril de 2012. A alcaldesa María Purificación Seixido Gómez No Decreto da Alcaldía nº 165/2012, de 27 de abril de 2012, aprobouse o padrón fiscal de contribuíntes que de seguido se relacionan: - Imposto sobre vehículos de tracción mecánica do ano 2012. De conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón exponse ao público polo prazo de 15 días, que contará a partir do seguinte ao da publicación deste anuncio no Boletín Oficial da Provincia. O presente anuncio ten o carácter de notificación colectiva aos contribuíntes, ao abeiro do disposto nos devanditos artigos. Durante o dito prazo, os interesados poderán examinalo e formular contra as liquidacións que se notifican, perante a Comisión de Goberno, un recurso de reposición, de conformidade co previsto nos artigos 108 da Lei 7/1985 de 2 de abril, reguladora das bases do réxime local e 14 da Lei 39/1988 de 28 de decembro, reguladora das facendas locais, no prazo dun mes, que contará desde o día seguinte ó da súa presentación. Transcorrido un mes desde a interposición do recurso de reposición sen que teña recaído resolución en prazo, entenderase desestimado. Contra a resolución expresa do recurso de reposición poderase interpoñer un recurso contencioso administrativo, perante a Sala do Contencioso-Administrativo do Tribunal Superior de Xustiza de Galicia, no prazo de dous meses a contar desde o día seguinte ao da notificación da devandita resolución; se a resolución non fose expresa, o prazo de interposición do recurso contencioso-administrativo será de seis meses, e contarase a partir do día seguinte a aquel en que deba entenderse presuntamente desestimado o recurso de reposición, sen prexuicio de interpoñer calquera outro recurso que se estime pertinente. Cariño, 27 de abril de 2012. A alcaldesa María Purificación Seixido Gómez
21/05/2012 | Administración LocalMunicipal
Bergondo
Urbanismo
Información pública

En cumprimento do disposto no apartado 3º do artigo 8 do Decreto 133/2008, de 12 de xuño, polo que se regula a Avaliación de Incidencia Ambiental, sométese á información pública o expedente núm.2012/047/11 que se tramita a instancia de D. Jack David Brites Darne, en representación de MARUKEI S. L., para a concesión de licenza de apertura e funcionamento de planta de procesado de pescado, a instalar en parcela R-24, do polígono industrial de Bergondo, deste término municipal. Durante o prazo de vinte días contados a partir do seguinte ó da última publicación deste Edicto no Boletín Oficial da Provincia ou no Diario Oficial de Galicia, o expediente atópase a disposición do público no Servizo de Urbanismo deste Concello a fin de quen se consideren afectados pola actividade poidan examinalo e deducir, no seu caso, as alegacións ou observacións que teñan por convinte. Bergondo, 15 de maio de 2012 A Alcaldesa Alejandra Pérez Máquez
21/05/2012 | Administración LocalMunicipal
Carballo
Liquidacións en concepto de imposto sobre vehículos de tracción mecánica correspondentes á relación 1R12IVTM-altas 2012 IVTM

CITACIÓN POR COMPARECENCIA (ART.112 L. X. T.58/2003) Intentada por dúas veces a notificación das liquidacións correspondentes ao IMPOSTO SOBRE VEHÍCULOS DE TRACCIÓN MECÁNICA (relación 1R12IVTM-ALTAS 2012), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuíntes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza Concello, 1), no prazo de quince días naturais, contados a partires do seguinte á publicación deste anuncio no Boletín Oficial Provincial, para que poidan ser notificadas as liquidacións correspondentes en concepto de “IMPOSTO SOBRE VEHÍCULOS DE TRACCIÓN MECÁNICA”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencimento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na sección terceira do capítulo II do título III (arts.109-112) da Lei 58/2003, xeral tributaria. Carballo, 10 de maio de 2012. O alcalde Asdo.: D. Evencio Ferrero Rodríguez
21/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29629 Concello de Boimorto

CLAVE DO EXPEDIENTE. DH. A15.29629 Noelia Andrea Pompeyo Bilici Acevedo, co DNI XXXXXXXXX, en presentación do Concello de Boimorto, co CIF P1501000B, solicita de Augas de Galicia modificación da concesión pola que se lle outorgou ao Concello de Boimorto a captación do río Tambre e varios mananciais para o fornecemento da rede de abastecemento municipal, mediante resolución do Presidente de Augas de Galicia de data 09/06/2010. (Clave DH. A15.20729). O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As modificacións solicitadas consisten na captación de dous novos mananciais situados nas parcelas 91 e 110 do polígono 4, no lugar de Quinoi, parroquia de Rodieiros e a conexión mediante tubaxe de PE á rede municipal existente en Porcelle. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 9 de maio de 2012 O xefe do servizo territorial Ángel Gómez Rey
21/05/2012 | Administración LocalMunicipal
A Coruña
Tesourería. Departamento de Recadación
Edicto de citación para a notificación mediante comprecencia, de avaliación de inmobles a D. Jesús Anta Fernández e outros

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal a os debedores que se relacionan, ou aos seus representantes, según o que establece o artigo 112.1 da Lei 58/2003, xeral tributaria, por medio do presente escrito e de conformidade co que dispón a devandita norma, cítaselles para ser notificados, mediante comparecencia, durante o prazo e no lugar que logo se especificará, dos informes de valoración, emitidos no curso dos expedientes administrativos que lles afectan, incoados por esta Recadación: No curso de cada un dos expedientes de prema referenciados, o Servizo de Urbanismo emitiu o informe de valoración que consta no devandito expediente, relativo ao inmoble identificado neste, dando con iso cumprimento ao que dispón o art.97.3 do Regulamento xeral de recadación. O citado ben foi obxecto de anotación preventiva de embargo no Rexistro da Propiedade. A comparecencia para recibir a notificación aludida terá que se producir no prazo de quince días naturais, que contarán desde o seguinte ao da publicación deste anuncio no Boletín Oficial da Provincia. Se transcorre o devandito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas do Departamento de Recadación, sitas na r/ Franxa, 20, baixo; horario: de luns a venres, das 8.00 ás 14.00 h A Coruña, 10 de maio de 2012 O Xefe do Departamento de Recadación
21/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29627. Concello de Negreira

O Concello de Negreira, CIF P1505700C, representado polo seu alcalde José Blanco Pazos, DNI XXXXXXXXX, solicita de Augas de Galicia un caudal de 0,248 litros/segundo de augas procedente de tres mananciais no lugar dos Fornos, parroquia de Landeira (Santo Estevo), Concello de Negreira, con destino a abastecemento. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29627 As características do aproveitamento son: SOLICITANTE: Concello de Negreira REPRESENTANTE: Marina Milagros Santarrufina Villalba CAUDAL: 0,248 litros/segundo DESTINO: abastecemento ORIXE: tres mananciais nas parcelas 721,832 e 744 do polígono 2 LUGAR: Fornos PARROQUIA: Landeira (Santo Estevo) CONCELLO: Negreira Solicita una concesión de augas procedentes de tres mananciais situados nas parcelas 721, 832 e 744 do polígono 2, nas paraxes de Pena Abellariza e Agro de Forxán, para o abastecemento das vivendas do núcleo de Landeira. As instalacións do aproveitamento constan dos tres puntos de captación mediante tubaxes drenantes e depósito regulador na parcela 743, tubaxes de PE ata a caseta de depósitos individuais na parcela 614 do polígono 4, onde se instalarán 32 depósitos de 3 m3 cada un. Dende estes depósitos saen tubaxes para o abastecemento de 7 vivendas e outra tubaxe para outro depósito existente no campo da festa que fornece a 25 vivendas. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Negreira ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de maio de 2012 O xefe do servizo territorial Ángel Gómez Rey
21/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29448-Manuel Alfonsín Tubío-Porto do Son

CLAVE: DH. W15.29448 Manuel Alfonsín Tubío con DNI: XXXXXXXXX e con enderezo en Orellán, 15 - Baroña - 15979 Porto do Son. Solicita AUTORIZACIÓNpara a construción dunha vivenda unifamiliar na zona de policía do río Maior, na paraxe de Aldara, sito entre os lugares de Tarrío e Orellán, na parroquia de Baroña (San Pedro), concello de Porto do Son. As obras defínense no Proxecto Básico achegado e escritos complementarios: vivenda sita no interior da parcela de referencia catastral 15072A014004200000PI, que se dispón de xeito paralelo ao río ocupando un rectángulo envolvente de 30 m x 20 m. No Proxecto Básico inclúese unha fosa séptica que se situaría a uns 15 m dun muro existente de 1 m de altura que é o límite físico de separación entre a parcela das obras e outra que a separa do río. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño, 16 – baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 3 de maio de 2012 O xefe do servizo territorial Ángel Gómez Rey
21/05/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29604 Comunidade de Usuarios de Augas dos Ánxeles e Soigrexa (Brión)

Laura Carlota Terradillo Oaie, co DNI XXXXXXXXX, en representación da Comunidade de Usuarios de Augas dos Ánxeles e Soigrexa, solicita de Augas de Galicia un caudal de 0,045 litros/segundo (1.422 m3/ano) de augas procedente dun manancial, no lugar de Souto, parroquia dos Ánxeles (Santa María), Concello de Brión (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29604 As características do aproveitamento son: SOLICITANTE: Comunidade de Usuarios de Augas dos Ánxeles e Soigrexa REPRESENTANTE: Jesús Serramito Vázquez CAUDAL: 0,045 l/s (1.422 m3/ano) DESTINO: Uso doméstico ORIXE: Manancial LUGAR: Souto PARROQUIA: Os Ánxeles (Santa María) CONCELLO: Brión (A Coruña) Aproveitamento dun manancial situado na parcela 180, polígono 505 C. Rústica, mediante un pozo de aros de formigón prefabricados dun metro de diámetro e uns 3,5 m. de profundidade, provisto de tapa e en disposición soterrada. Dende este parte un tubo de 63 mm de diámetro e 60 m de lonxitude cara unha arqueta de acumulación situada no linde da parcela. Esta arqueta é de formigón e ladrillo, con medidas 1,5 x 0,8 x 1,75 m e está dividida en dous compartimentos. Dende esta parte tubo de PE de 63 mm de diámetro cara as dúas casetas de depósitos existentes, situadas unha a carón da outra. A caseta principal é de bloques de formigón, con medidas 5 x 6 x 2,5 m e alberga un repartidor e 6 depósitos individuais de fibra de vidro de 3 m3 de capacidade, dos que parten tubos de PE de 32 mm de diámetro cara ás vivendas. A outra caseta de depósitos tamén de formigón, con medidas 3 x 6 x 2,75 m., e alberga outros dous depósitos de fibra de vidro de 3 m3 de capacidade, e que se abastece dende a tubaxe que sae dun dos depósitos da caseta de depósitos principal. Destes 2 depósitos parten tubos de PE de 32 mm de diámetro cara ás vivendas a abastecer. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Brión ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 3 de maio de 2012 O xefe do servizo territorial Ángel Gómez Rey
21/05/2012 | Otras Entidades y Anuncios ParticularesDiversos
Información pública

D.ª GEORGE VICTOR GROENEVELD MANZATO, maior de idade, con domicilio no lugar da Iglesia-Santo Estevo do Campo, 15819 Arzúa, e con N. I. F.XXXXXXXXX, pola presente convoco a xunta xeral ordinaria a tódolos usuarios da rede de abastecemento de auga da traída da Mota-Santo Estevo do Campo-Arzúa, co fin de constituírse en comunidade de usuarios, que se celebrará o día 9 de xuño de 2012, na antiga escola da parroquia de Santo Estevo do Campo, concello de Arzúa, ás 16.30 horas en primeira convocatoria e ás 17.00 horas en segunda convocatoria, co seguinte: Orde do día 1. Lectura e aprobación, se procede, da acta da xunta xeral anterior, celebrada o 5 de maio de 2012.2. Lectura e aprobación, se procede, do proxecto de ordenanzas e regulamentos polos que se rexirá a comunidade de regantes.3. Rogos e preguntas. Arzúa, 7 de maio de 2012. Asdo.: María Lucía Pazos Balado
21/05/2012 | Otras Entidades y Anuncios ParticularesDiversos
Convocatoria de asemblea extraordinaria

CONVOCATORIA DA ASEMBLEA PROVINCIAL DA ASOCIACIÓN SINDICAL DE SECRETARIOS, INTERVENTORES E TESOUREIROS DE ADMINISTRACIÓN LOCAL DA CORUÑA De conformidade co preceptuado nos artigos 18 e concordantes dos estatutos desta Asociación, convócase asemblea provincial da mesma para a sesión ordinaria que terá lugar na sede colexial sita na rúa Cantón Grande, n.° 6-10.° A, da Coruña, o día 2 de xuño de 2012, sábado, ás 13.30 horas, conforme á seguinte: ORDE DO DÍA 1.–Acordo de disolución da Asociación e liquidación con aportación do saldo resultante para o Colexio. A Coruña, 8 de maio de 2012. Juan Bautista Suárez Ramos VICEPRESIDENTE
21/05/2012 | Administración LocalMunicipal
Brión
Edicto prezo público cursos de manipulador de alimentos do ano 2012

A Xunta de Goberno Local en sesión ordinaria celebrada o 2 de maio de 2012, a teor do establecido na ordenanza fiscal núm.20 pp, reguladora de prezos públicos pola prestación de servizos culturais, educativos, deportivos e de ocio, aprobou por unanimidade o prezo público para participar na actividade de “Cursos de manipulador de alimentos do ano 2012”, que se concreta na seguinte tarifa: -Prezo público alumno curso 25,00 €. O que se expón ao público para xeral coñecemento mediante anuncio no boletín oficial da provincia. Brión, 10 de maio de 2012 O alcalde, José Luis García García
21/05/2012 | Administración LocalMunicipal
Brión
Edicto prezo público obradoiros de verán 2012

A Xunta de Goberno Local en sesión ordinaria celebrada o 2 de maio de 2012, a teor do establecido na ordenanza fiscal núm.20 pp, reguladora de prezos públicos pola prestación de servizos culturais, educativos, deportivos e de ocio, aprobou por unanimidade o prezo público para participar na actividade de “Curso de obradoiro de verán 2012”, que se concreta na seguinte tarifa: -Prezo público participantes 100,00 €. O que se expón ao público para xeral coñecemento mediante anuncio no boletín oficial da provincia. Brión, 10 de maio de 2012 O alcalde, José Luis García García
21/05/2012 | Administración LocalMunicipal
Brión
Edicto obradoiros de orientación laboral do ano 2012

A Xunta de Goberno Local en sesión ordinaria celebrada o 2 de maio de 2012, a teor do establecido na ordenanza fiscal núm.20 pp, reguladora de prezos públicos pola prestación de servizos culturais, educativos, deportivos e de ocio, aprobou por unanimidade o prezo público para participar na actividade de “Obradoiros de orientación laboral 2012”, que se concreta na seguinte tarifa: -Prezo público alumno por cada obradoiro 5,00 €. O que se expón ao público para xeral coñecemento mediante anuncio no boletín oficial da provincia. Brión, 10 de maio de 2012 O alcalde, José Luis García García
21/05/2012 | Administración LocalMunicipal
Narón
Licenza

URBANISMO EDICTO Solicitouse da Alcaldía, por INDIPUNT, S. L., licenza municipal para apertura de instalación de depuración de augas resi-duais industriais na parcela 2 do Plan sectorial de incidencia supramunicipal do polígono Río do Pozo, cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por período de VINTE DÍAS hábiles, contados a partir do seguinte ó da última publicación deste edicto no Boletín Oficial da Provincia, co fin de que os afectados pola actividade que se pretende instalar poidan examinalo e formular por escrito as alegacións ou reclamacións que estimen oportunas no departamento de urbanismo deste Concello. Narón, 3 de maio do ano 2012. O SECRETARIO XERAL Asdo.–ALFONSO DE PRADO FERNÁNDEZ-CANTELI
16/05/2012 | Administración LocalMunicipal
Sada
Servizo de Urbanismo
Aprobación da Ordenanza reguladora da instalación de terrazas de hostalería en terreos de uso público

Aprobada inicialmente polo Pleno do Concello, en sesión celebrada o día 26 de abril de 2012 a Ordenanza reguladora da instalación de terrazas de hostalería en terreos de uso público, en cumprimento do establecido no artigo 49 da Lei 7/1985 do 2 de abril reguladora das bases de réxime local, exponse ao público na Secretaría do Concello durante o prazo de trinta días hábiles contados a partir do seguinte ao da inserción do presente edicto no Boletín Oficial da Provincia, para exame do expediente e presentación das reclamacións e suxestións que se estime pertinentes. De non se presentar reclamacións durante o prazo expresado, a Ordenanza entenderase definitivamente aprobada.- Sada, 07 de maio de 2012. O ALCALDE, Asdo.: Ernesto Anido Varela
16/05/2012 | Administración LocalMunicipal
Narón
Licenza

SEYDINA AMARNIS SANTALUCIAXXXXXXXXX, licenza municipal para acondicionamento dun local destinado a actividade de cafetería, emplazado na R/ Padre Sarmiento n° 8-b-, cumplindo co disposto no art.36 apartado a) n° 5 do Regulamento Xeral de Policía de Espectáculos Públicos e Actividades Recreativas de 27 de Agosto de 1982, sométese o expediente orixinado a información pública, podendo ser examinado no departamento de obras e Urbanismo deste Concello polo prazo de DEZ DIAS hábiles -que comenzará a contarse dende o seguinte ó da inserción do presente Edicto no Boletín Oficial da Provinciapodendo no devandito período presentar contra o mesmo, as alegacións ou exposicións, individuais ou colectivas, tanto de oposición como de modificación ou rectificación, que se consideren oportunas. Narón 30 de abril do ano 2012 O SECRETARIO XERAL Asdo.- ALFONSO DE PRADO FERNANDEZ-CANTELI
16/05/2012 | Administración LocalMunicipal
Neda
Creación de ficheiros de datos de carácter persoal. Información pública

Polo presente faise público que o Pleno deste Concello de Neda, en sesión celebrada o día 26 de abril de 2012, acordou aprobar a creación dos ficheiros de datos de carácter persoal que figuran no anexo. O que se somete a información pública por prazo de 30 días, aos efectos de presentación das alegacións que se estimen oportunas. De no presentarse alegacións, dito acordo quedará automaticamente elevado a definitivo, sen necesidade dunha nova publicación. Neda, 09 de maio de 2012. O Alcalde, Asdo.: José Ignacio Cabezón Lorenzo.